
ประกาศองค์การบริหารส่วนตำบลเชียรใหญ่
เรื่อง  สอบราคาจ้างเหมาโครงการปรับปรุงผิวจราจรถนนสายสันเหมือง จากบ้านนายจวง – บ้านนายยอง  
หมู่ที่  4  บ้านหัวป่า  
 ----------------------------------

ด้วยองค์การบริหารส่วนตำบลเชียรใหญ่    มีความประสงค์จะสอบราคาจ้างเหมาโครงการปรับปรุงผิวจราจรถนนสายสันเหมือง จากบ้านนายจวง – บ้านนายยอง  หมู่ที่  4  บ้านหัวป่า   ตอนที่  1  จากบ้านนายจวง  จด  ถนนสายสันเหมืองนายยอง  ใช้วัสดุลูกรังเป็นวัสดุปรับปรุงผิวจราจร  ขนาดกว้าง   3  เมตร ระยะทางยาว  1,200  เมตร ปริมาตรวัสดุลูกรังไม่น้อยกว่า 540  ลูกบาศก์เมตร  เกลี่ยเรียบตลอดสาย  ตอนที่  2  สายสันเหมืองนายยอง  จด  ถนนทางหลวงท้องถิ่น จด หัวป่าขลู  ใช้วัสดุหินคลุกเป็นวัสดุซ่อมแซมผิวจราจร  ขนาดกว้าง  3  เมตร  ระยะทางยาว  950  เมตร  ประมาตรวัสดุหินคลุกไม่น้อยกว่า  120  ลูกบาศก์เมตร  เกลี่ยเรียบตลอดสาย  พร้อมติดตั้งป้ายประชาสัมพันธ์โครงการ  จำนวน  1  ป้าย  
ผู้มีสิทธิเสนอราคาจะต้องมีคุณสมบัติดังนี้
1. เป็นนิติบุคคล  หรือบุคคลธรรมดา  ที่มีอาชีพรับจ้างทำงานที่สอบราคาดังกล่าว
2. ไม่เป็นผู้ที่ถูกแจ้งเวียนชื่อเป็นผู้ทิ้งงานของทางราชการ  รัฐวิสาหกิจ  หรือหน่วยการบริหารราช
การส่วนท้องถิ่น  ในขณะที่ยื่นซองสอบราคา
3. ผู้เสนอราคาต้องไม่เป็นผู้มีผลประโยชน์ร่วมกันกับผู้เสนอราคารายอื่น  ณ  วันประกาศสอบราคา
และ  หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรม

4.   ผู้เสนอราคาต้องไม่เป็นผู้ได้รับเอกสิทธิ์หรือคุ้มกัน  ซึ่งอาจปฏิเสธไม่ยอมขึ้นศาลไทยเว้นแต่รัฐบาลของผู้เสนอราคาได้มีคำสั่งให้สละสิทธิ์และความคุ้มกันเช่นว่านั้น

5.  มีผลงานก่อสร้างประเภทเดียวกัน   ในวงเงินไม่น้อยกว่า   100,000.-    บาท

6.  ราคากลางของงานก่อสร้างในการสอบราคาครั้งนี้ เป็นเงิน   202,900.-  บาท  ( สองแสนสองพันเก้าร้อยบาทถ้วน   )    

ราคากลางที่ประกาศนี้อาจมีการเปลี่ยนแปลงได้ตามหลักเกณฑ์ของการคำนวณราคากลาง  และ  Factor F  

ใหม่ที่คณะรัฐมนตรีเห็นชอบ

กำหนดดูสถานที่ก่อสร้าง  ในวันที่   25  มิถุนายน  2552  ระหว่างเวลา  10.30  น.  ถึง  11.00  น.  ณ  ที่ทำการองค์การบริหารส่วนตำบลเชียรใหญ่  และกำหนดรับฟังคำชี้แจงรายละเอียดเพิ่มเติมในวันที่  25  มิถุนายน  2552  เวลา  11.30 น.  เป็นต้นไป  ณ  ที่ทำการองค์การบริหารส่วนตำบลเชียรใหญ่

กำหนดยื่นซองสอบราคา  ตั้งแต่วันที่  26  มิถุนายน  2552  ถึงวันที่  26  มิถุนายน  2552 ระหว่างเวลา 11.00 น.  ถึง  11.30  น.  ณ  ศูนย์รวมข้อมูลข่าวสารการซื้อการจ้างขององค์การบริหารส่วนตำบลระดับอำเภอ  และกำหนดเปิดซองสอบราคาในวันที่   26  มิถุนายน  2552  ตั้งแต่เวลา  13.00  น.  เป็นต้นไป
/ ผู้สนใจติด............

ผู้สนใจติดต่อขอรับ / ซื้อเอกสารสอบราคาในราคาชุดละ   1,000.-  บาท  ได้ที่  ที่ทำการองค์การบริหารส่วนตำบลเชียรใหญ่  ระหว่างวันที่  12  มิถุนายน  2552  ถึงวันที่   25  มิถุนายน  2552   หรือสอบถามทางโทรศัพท์หมายเลข  0 - 7538 - 6180  ในวันและเวลาราชการ
ประกาศ  ณ  วันที่   8   เดือน   มิถุนายน    พ.ศ.  2552
     ( ลงชื่อ )                   ประสาสน์   ศรีเจริญ
( นายประสาสน์     ศรีเจริญ )

นายกองค์การบริหารส่วนตำบลเชียรใหญ่
